 Prioriteti i raspored čišćenja nerazvrstanih prometnica u Općini Bogdanovci 


Na području Općine Bogdanovci ukupno ima oko 11  km nerazvrstanih cesta za održavanje.
Redoslijed obavljanja radova održavanja na cestama određen je razinama prednosti. Cestovna mreža nerazvrstanih cesta na području Općine Bogdanovci razvrstana je u tri razine prednosti.  


I. Prvi stupanj prioriteta 

U I. (prvi) stupanj prioriteta uključene su uglavnom  prometnice  sa  gušćim  prometom  glavne  općinske ulice, zaobilaznice, prilazi  školama, vrtićima i ambulantama Doma zdravlja u duljini od 6 km.
Prema operativnim planovima, radovi na osiguravanju prohodnosti svih cesta iz I. prioriteta moraju se završiti u roku od 12 sati od prestanka padalina ili nastanka ili najave poledice računajući od početka intervencije.
       	Napomena: Pod osiguranjem prohodnosti na ovim cestama smatra se da na kolniku može biti ugaženog snijega visine 3-5 cm i promet je moguć s vozilima koja imaju zimsku opremu. Na cestama iz I prioriteta, 12 sati nakon prestanka snijega ne smije na kolniku ostati ugaženi snijeg, ukoliko temperatura ne bude niža od – 3° C.
Ako snijeg pada tijekom poslijepodnevnih sati prethodnog dana, i/ili noćnih sati,  prethodno površine ove razine prednosti moraju biti očišćene od snijega najkasnije do 7:00 sati ujutro. 

Ceste iz prvog prioriteta:

Bogdanovci – Žrtava Dom. rata i Matije Gupca
Petrovci -        Grabik, Mitra Nađa i Svinjarevačka 
Svinjarevci  -  Crkvena, Matije Gupca i Vukovarska   



II. Drugi stupanj prioriteta


U II. (drugi) prioritet  uključeni su svi pravci asfaltiranih cesta koji nisu obuhvaćeni prvim prioritetom odnosno nerazvrstane ceste manjeg prometnog značaja u duljini od 4 km.
Prema operativnim planovima radovi na osiguranju prohodnosti svih cesta iz drugog prioriteta  moraju se završiti u roku od 15 sati od prestanka padalina ili poledice, računajući od početka intervencije.  
Napomena: Pod osiguranjem prohodnosti na ovim cestama smatra se da na kolniku može biti ugaženog snijega visine 3-5 cm i promet je moguć s vozilima koja imaju zimsku opremu. Na cestama iz II. prioriteta, 24 sata nakon prestanka snijega ne smije na kolniku ostati ugaženi snijeg, ukoliko temperatura ne bude niža od – 3° C.



Ceste iz drugog prioriteta: 

Bogdanovci – Naselje Stadion i Marina Držića                   
Petrovci -      Joakima Hardija i Matije Gupca 
Svinjarevci – Nova i B.Radića




III. Treći  stupanj prioritet 

U III. (treći)  prioritet  uključeni su svi pravci asfaltiranih cesta koji nisu obuhvaćeni prvim i drugim prioritetom odnosno nerazvrstane ceste manjeg prometnog značaja  u ukupnoj duljini: 1 km.
Prema operativnim planovima radovi na osiguranju prohodnosti svih cesta iz trećeg prioriteta  moraju se završiti u roku od 24 sati od prestanka padalina i računajući od početka intervencije, a intervencija se  na ovim cestama provodi nakon 10 cm padanja snijega.      
Napomena: Pod osiguranjem prohodnosti na ovim cestama smatra se da na kolniku može biti ugaženog snijega visine 3-5 cm i promet je moguć s vozilima koja imaju zimsku opremu. 

Ceste iz trećeg prioriteta: 

Bogdanovci -   Josipa Kozarca
Petrovci -         Hrvatskih branitelja.
Svinjarevci -    Grbak         

